
REFERAT
privind conferirea Titlului de Cetăţean de Onoare al Municipiului Timişoara domnului Tiberiu Dimitrie Babeu

	Prin iniţiativa domnului Bordeaşu Ilare, în calitate de Consilier local, înregistrată la Primăria Municipiului Timişoara cu nr. SC2017 – 008257 / 04.04.2017, a fost propus pentru acordarea Titlului de Cetăţean de Onoare al Municipiului Timişoara domnul Tiberiu Dimitrie Babeu.
	Din CV-ul domnului Nicolae Budişan prezentam principalele repere ale activităţii domniei sale.
	Este născut la data de 26 octombrie 1935, în Timişoara. Este educat şi format profesional pe meleaguri timişorene, mai întai la Liceul C.D. Loga apoi la Facultatea de Mecanică de la Politehnica timişoreană.
	În anul 1958 îşi începe cariera profesională ca inginer la Întreprinderea de Reparaţii Auto Timişoara, după care în anul 1962, prin concurs, ocupă postul de asisten unviersitar la Catedra de Rezistenţa Materialelor. Mai apoi, continuă pregătirea de specialitate, astfel încât, în anul 1973, la Institutul Politehnic din Timişoara, a susţinut teza de doctorat cu titlul Contribuţii la studiul solicitărilor din zalele de lanţ fiind confirmat în acelaşi an doctor inginer în ştiinţe tehnice. Parcurge toate treptele universitare : asistent 1962 -1969, şef lucrări 1969 – 1976, conferenţiar 1976 – 1990, profesor din 1990 şi până în anul 2001 când, după pensionare, devine profesor consultant.
	În anul 2015, în semn de recunoaştere şi apreciere a întregii activităţi didactice şi ştiinţifice Senatul Universităţii Politehnicii Timişoara îi acordă titlul de Profesor Emerit.
	De-a lungul celor aproape 40 de ani de activitate didactică universitară neîntreruptă a fost titularul unor discipline de pregătire fundamentală ca : Rezistenţa materialelor, Mecanica şi rezistenţa materialelor, Teoria elasticităţii şi rezistenţa materialelor, Mijloace de încercări experimentale, Cercetare experimentală şi expertizare, pregătind peste 70 de serii de absolvenţi. Datorită meritelor sale manageriale, ştiinţifice, profesionale şi didactice, este ales şef al Catedrei de Rezistenţa materialelor din Universitatea Politehnică din Timişoara (1991-2001). A fost director tehnic al Secţiei de Proiectări şi Prototipuri SPM din Universitatea Politehnică din Timişoara. 
	În 1990, devine conducător de doctorat în domeniul ingineriei mecanice. În perioada 1992-1993 a fost profesor universitar invitat - L’Universite d’Artois, IUT Bethune – Franţa (1998) iar mai apoi devine inginer european EurIng, FEANI în anul 1998.
	În ţară şi în străinătate a publicat 300 de lucrări, în paralel cu activitatea didactică desfăşurând o bogată activitate de cercetare ştiinţifică propriu-zisă fiind participant la mai multe contracte/granturi/lucrări de cercetare în calitate de director de proiect, la mai multe granturi acordate de Ministerul Educaţiei şi Cercetării, Consiliul Naţional al Cercetării Ştiinţifice din Învăţământul Superior.
	Având în vedere toate elementele enumerate mai sus, propunem acordarea titlului de Cetăţean de Onoare al Municipiului Timişoara domnului Tiberiu Dimitrie Babeu, deoarece este o persoană marcantă a municipiului Timişoara care, prin tot ce a făcut pentru oraşul Timişoara, ca imagine şi promovare a numelui său în ţară şi peste hotare care merită cu prisosinţă această distincţie.

